title: Εκτελεστικός κανονισμός (ΕΕ) 2016/1161 της Επιτροπής, της 15ης Ιουλίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               16.7.2016

               EL

               Επίσημη Εφημερίδα της Ευρωπαϊκής Ένωσης

               L 192/71

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1161 ΤΗΣ ΕΠΙΤΡΟΠΉΣ
   της 15ης Ιουλίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουλίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  166,2

                  ZZ

                  166,2

                  0709 93 10

                  TR

                  136,9

                  ZZ

                  136,9

                  0805 50 10

                  AR

                  144,6

                  BO

                  217,8

                  CL

                  120,9

                  UY

                  200,2

                  ZA

                  176,3

                  ZZ

                  172,0

                  0808 10 80

                  AR

                  193,6

                  BR

                  92,6

                  CL

                  130,5

                  CN

                  102,6

                  NZ

                  147,2

                  US

                  117,0

                  ZA

                  111,6

                  ZZ

                  127,9

                  0808 30 90

                  AR

                  182,6

                  CL

                  112,1

                  NZ

                  156,3

                  ZA

                  137,7

                  ZZ

                  147,2

                  0809 10 00

                  TR

                  191,2

                  ZZ

                  191,2

                  0809 29 00

                  TR

                  281,0

                  ZZ

                  281,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/620 του Συμβουλίου, της 21ης Απριλίου 2016, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την τροποποίηση του εκτελεστικού κανονισμού (ΕΕ) 2015/2425

text:
               22.4.2016

               EL

               Επίσημη Εφημερίδα της Ευρωπαϊκής Ένωσης

               L 106/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/620 ΤΟΥ ΣΥΜΒΟΥΛΊΟΥ
   της 21ης Απριλίου 2016
   σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την τροποποίηση του εκτελεστικού κανονισμού (ΕΕ) 2015/2425
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Δεκεμβρίου 2015 το Συμβούλιο εξέδωσε τον εκτελεστικό κανονισμό (ΕΕ) 2015/2425 (2) σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001, ο οποίος καταρτίζει ενημερωμένο κατάλογο προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001 («ο κατάλογος»).

               (2)

               Το Συμβούλιο κατέληξε ότι δεν συντρέχει πλέον λόγος να παραμείνει μια οντότητα στον κατάλογο.

               (3)

               Θα πρέπει συνεπώς να ενημερωθεί ο κατάλογος αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.
      Λουξεμβούργο, 21 Απριλίου 2016.

            Για το Συμβούλιο

            Ο Πρόεδρος

         G.A. VAN DER STEUR

      (1)  ΕΕ L 344 της 28.12.2001, σ. 70.

      (2)  Εκτελεστικός κανονισμός (ΕΕ) 2015/2425 του Συμβουλίου, της 21ης Δεκεμβρίου 2015, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2015/1325 (ΕΕ L 334 της 22.12.2015, σ. 1).

      ΠΑΡΑΡΤΗΜΑ
      Η κάτωθι οντότητα διαγράφεται από τον κατάλογο που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001:
      II.   ΟΜΑΔΕΣ ΚΑΙ ΟΝΤΟΤΗΤΕΣ

                  12.

                  «Διεθνής Ομοσπονδία Νεολαίας Σιχ» — «ISYF».


title: Εκτελεστικός κανονισμός (ΕΕ) αριθ. 111/2012 της Επιτροπής, της 9ης Φεβρουαρίου 2012 , περί προκηρύξεως διαγωνισμού για ενίσχυση στην ιδιωτική αποθεματοποίηση ελαιολάδου

text:
               10.2.2012

               EL

               Επίσημη Εφημερίδα της Ευρωπαϊκής Ένωσης

               L 37/55

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 111/2012 ΤΗΣ ΕΠΙΤΡΟΠΉΣ
   της 9ης Φεβρουαρίου 2012
   περί προκηρύξεως διαγωνισμού για ενίσχυση στην ιδιωτική αποθεματοποίηση ελαιολάδου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχεία α), δ) και ι), σε συνδυασμό με το άρθρο 4,
   Εκτιμώντας τα ακόλουθα:

               (1)

               Το άρθρο 33 του κανονισμού (ΕΚ) αριθ. 1234/2007 ορίζει ότι η Επιτροπή μπορεί να αποφασίζει να επιτρέψει σε οργανισμούς που παρέχουν επαρκείς εγγυήσεις και έχουν εγκριθεί από τα κράτη μέλη, να συνάπτουν συμβάσεις αποθεματοποίησης για το ελαιόλαδο που διαθέτουν στην αγορά, σε περίπτωση σοβαρής διαταραχής της αγοράς σε ορισμένες περιφέρειες της Ευρωπαϊκής Ένωσης.

               (2)

               Στην Ισπανία και την Ελλάδα, κράτη μέλη τα οποία παράγουν από κοινού περισσότερο από τα δύο τρίτα του συνολικού ελαιολάδου που παράγεται στην Ένωση, η μέση τιμή ελαιολάδου που καταγράφηκε στην αγορά κατά τη διάρκεια της περιόδου που προσδιορίζεται στο άρθρο 4 του κανονισμού (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (2), είναι χαμηλότερη από το επίπεδο που αναφέρεται στο άρθρο 33 του κανονισμού (ΕΚ) αριθ. 1234/2007. Αυτό προκαλεί σοβαρή διαταραχή στις αγορές των εν λόγω κρατών μελών. Η αγορά ελαιολάδου της Ένωσης χαρακτηρίζεται από υψηλό βαθμό αλληλεξάρτησης και συνεπώς η σοβαρή διαταραχή της ισπανικής και της ελληνικής αγοράς ενδέχεται να εξαπλωθεί σε όλα τα κράτη μέλη παραγωγής ελαιολάδου.

               (3)

               Το άρθρο 31 του κανονισμού (ΕΚ) αριθ. 1234/2007 προβλέπει ότι μπορεί να χορηγηθεί ενίσχυση στην ιδιωτική αποθεματοποίηση για το ελαιόλαδο και ότι η ενίσχυση αυτή καθορίζεται από την Επιτροπή εκ των προτέρων ή μέσω διαγωνισμού.

               (4)

               Με τον κανονισμό (ΕΚ) αριθ. 826/2008 θεσπίστηκαν κοινοί κανόνες εφαρμογής για το καθεστώς ενίσχυσης στην ιδιωτική αποθεματοποίηση. Σύμφωνα με το άρθρο 6 του εν λόγω κανονισμού, προκηρύσσεται διαγωνισμός σύμφωνα με τους λεπτομερείς κανόνες και όρους που προβλέπονται στο άρθρο 9.

               (5)

               Η συνολική ποσότητα για την οποία μπορεί να χορηγηθεί ενίσχυση ιδιωτικής αποθεματοποίησης πρέπει να καθοριστεί σε επίπεδο το οποίο, σύμφωνα με την ανάλυση αγοράς, θα συμβάλει στη σταθερότητα της αγοράς.

               (6)

               Για τη διευκόλυνση των εργασιών ελέγχου και των διοικητικών εργασιών που προκύπτουν από τη σύναψη συμβάσεων, κρίνεται σκόπιμο να καθοριστούν οι ελάχιστες ποσότητες προϊόντος που πρέπει να προβλέπει κάθε προσφορά.

               (7)

               Κρίνεται σκόπιμο να καθοριστεί εγγύηση για να εξασφαλιστεί ότι οι επιχειρηματίες πληρούν τις συμβατικές τους υποχρεώσεις και ότι το μέτρο θα έχει το επιθυμητό αποτέλεσμα στην αγορά.

               (8)

               Ανάλογα με την εξέλιξη της κατάστασης της αγοράς κατά το τρέχον έτος εμπορίας και τις προβλέψεις για τα επόμενα έτη εμπορίας, η Επιτροπή πρέπει να έχει τη δυνατότητα να αποφασίσει να μειώσει τη διάρκεια των ισχυουσών συμβάσεων και να προσαρμόσει αντίστοιχα το ύψος της ενίσχυσης. Η δυνατότητα αυτή πρέπει να προβλέπεται στη σύμβαση, σύμφωνα με το άρθρο 21 του κανονισμού (ΕΚ) αριθ. 826/2008.

               (9)

               Σύμφωνα με το άρθρο 12 παράγραφος 3 του κανονισμού (ΕΚ) αριθ. 826/2008, πρέπει να καθοριστεί η προθεσμία εντός της οποίας τα κράτη μέλη κοινοποιούν στην Επιτροπή όλες τις ισχύουσες προσφορές.

               (10)

               Για να αποφευχθεί η ανεξέλεγκτη πτώση των τιμών και να εξασφαλιστεί η ταχεία αντιμετώπιση της εξαιρετικής κατάστασης της αγοράς καθώς και η αποτελεσματική διαχείριση του εν λόγω μέτρου, ο παρών κανονισμός πρέπει να τεθεί σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

               (11)

               Η Διαχειριστική Επιτροπή για την Κοινή Οργάνωση των Γεωργικών Αγορών δεν διατύπωσε γνώμη εντός της προθεσμίας που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   1.   Προκηρύσσεται διαγωνισμός για να καθοριστεί το ύψος της ενίσχυσης για ιδιωτική αποθεματοποίηση που αναφέρεται στο άρθρο 31 παράγραφος 1 στοιχείο β) του κανονισμού (ΕΚ) αριθ. 1234/2007 για τις κατηγορίες ελαιολάδου που απαριθμούνται στο παράρτημα του παρόντος κανονισμού και καθορίζονται στο παράρτημα XVI σημείο 1 του κανονισμού (ΕΚ) αριθ. 1234/2007.
   2.   Η συνολική ποσότητα για την οποία μπορεί να χορηγηθεί ενίσχυση για ιδιωτική αποθεματοποίηση ανέρχεται σε 100 000 τόνους.
   Άρθρο 2
   Εφαρμοστέοι κανόνες
   Εφαρμόζεται ο κανονισμός (ΕΚ) αριθ. 826/2008, πλην αντιθέτων διατάξεων του παρόντος κανονισμού.
   Άρθρο 3
   Υποβολή προσφορών
   1.   H υποπερίοδος κατά τη διάρκεια της οποίας είναι δυνατόν να υποβάλλονται προσφορές για την πρώτη μερική προκήρυξη δημοπρασίας αρχίζει στις 17 Φεβρουαρίου 2012 και λήγει στις 21 Φεβρουαρίου 2012 στις 11.00, ώρα Βρυξελλών.
   H υποπερίοδος κατά τη διάρκεια της οποίας είναι δυνατόν να υποβάλλονται προσφορές για τη δεύτερη μερική δημοπρασία αρχίζει την πρώτη εργάσιμη ημέρα που έπεται της λήξης της προηγούμενης υποπεριόδου και λήγει την 1η Μαρτίου 2012 στις 11.00, ώρα Βρυξελλών.
   2.   Οι προσφορές αφορούν περίοδο αποθεματοποίησης 150 ημερών.
   3.   Κάθε προσφορά καλύπτει ελάχιστη ποσότητα τουλάχιστον 50 τόνων.
   4.   Σε περίπτωση που ένας εμπορευόμενος συμμετέχει σε διαγωνισμό για πολλές κατηγορίες ελαίων ή για περιέκτες που βρίσκονται σε διαφορετικές διευθύνσεις, υποβάλλει χωριστή προσφορά για κάθε περίπτωση.
   5.   Προσφορές υποβάλλονται μόνο στην Ελλάδα, την Ισπανία, τη Γαλλία, την Ιταλία, την Κύπρο, τη Μάλτα, την Πορτογαλία και τη Σλοβενία.
   Άρθρο 4
   Εγγυήσεις
   Ο υποβάλλων την προσφορά προβαίνει στη σύσταση εγγύησης ύψους 50 ευρώ ανά τόνο ελαιολάδου που αποτελεί το αντικείμενο της προσφοράς.
   Άρθρο 5
   Μείωση της διάρκειας των συμβάσεων
   Με βάση την εξέλιξη της κατάστασης που επικρατεί στην αγορά ελαιολάδου και τις μελλοντικές προοπτικές, η Επιτροπή δύναται να αποφασίσει, σύμφωνα με τη διαδικασία που προβλέπεται στο άρθρο 195 παράγραφος 2 του κανονισμού (ΕΚ) αριθ. 1234/2007, να μειώσει τη διάρκεια των ισχυουσών συμβάσεων και να προσαρμόσει αντίστοιχα το ποσό της ενίσχυσης. Η σύμβαση με τον υπερθεματιστή περιέχει αναφορά στη δυνατότητα αυτή.
   Άρθρο 6
   Κοινοποίηση των προσφορών στην Επιτροπή
   Σύμφωνα με το άρθρο 12 του κανονισμού (ΕΚ) αριθ. 826/2008, όλες οι έγκυρες προσφορές κοινοποιούνται χωριστά από τα κράτη μέλη στην Επιτροπή εντός 24 ωρών από τη λήξη κάθε υποπεριόδου διαγωνισμού όπως αναφέρεται στο άρθρο 3 παράγραφος 1 του παρόντος κανονισμού.
   Άρθρο 7
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Φεβρουαρίου 2012.

            Για την Επιτροπή, εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 299 της 16.11.2007, σ. 1.

      (2)  ΕΕ L 223 της 21.8.2008, σ. 3

      ΠΑΡΑΡΤΗΜΑ

         Κατηγορίες ελαιολάδου που αναφέρονται στο άρθρο 1 παράγραφος 1

      Εξαιρετικό παρθένο ελαιόλαδο
      Παρθένο ελαιόλαδο


title: Εκτελεστικός κανονισμός (ΕΕ) αριθ. 54/2014 της Επιτροπής, της 21ης Ιανουαρίου 2014 , σχετικά με την έκδοση πιστοποιητικών εισαγωγής και τη χορήγηση δικαιωμάτων εισαγωγής για τις αιτήσεις που υποβλήθηκαν κατά το πρώτο επταήμερο του Ιανουαρίου του 2014 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 616/2007 για το κρέας πουλερικών

text:
               22.1.2014

               EL

               Επίσημη Εφημερίδα της Ευρωπαϊκής Ένωσης

               L 19/3

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 54/2014 ΤΗΣ ΕΠΙΤΡΟΠΉΣ

   της 21ης Ιανουαρίου 2014
   σχετικά με την έκδοση πιστοποιητικών εισαγωγής και τη χορήγηση δικαιωμάτων εισαγωγής για τις αιτήσεις που υποβλήθηκαν κατά το πρώτο επταήμερο του Ιανουαρίου του 2014 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 616/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 616/2007 της Επιτροπής (3) ανοίχθηκαν δασμολογικές ποσοστώσεις για την εισαγωγή προϊόντων κρέατος πουλερικών καταγωγής Βραζιλίας, Ταϊλάνδης και άλλων τρίτων χωρών.

               (2)

               Οι αιτήσεις πιστοποιητικών εισαγωγής που υποβλήθηκαν, όσον αφορά τις ομάδες 1, 2, 4A, 6A, 7 και 8, κατά το πρώτο επταήμερο του Ιανουαρίου του 2014 για την υποπερίοδο από την 1η Απριλίου έως τις 30 Ιουνίου 2014 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες.

               (3)

               Οι αιτήσεις δικαιωμάτων εισαγωγής που υποβλήθηκαν, όσον αφορά την ομάδα 5A, κατά το πρώτο επταήμερο του Ιανουαρίου του 2014 για την υποπερίοδο από την 1η Απριλίου έως τις 30 Ιουνίου 2014 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να χορηγηθούν δικαιώματα εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες για τις οποίες υποβλήθηκαν αιτήσεις πιστοποιητικών εισαγωγής βάσει του κανονισμού (ΕΚ) αριθ. 616/2007 για την υποπερίοδο από την 1η Απριλίου έως τις 30 Ιουνίου 2014 όσον αφορά τις ομάδες 1, 2, 4A, 6A, 7 και 8, εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   2.   Στις ποσότητες για τις οποίες υποβλήθηκαν αιτήσεις δικαιωμάτων εισαγωγής βάσει του κανονισμού (ΕΚ) αριθ. 616/2007 για την υποπερίοδο από την 1η Απριλίου έως τις 30 Ιουνίου 2014 όσον αφορά την ομάδα 5Α εφαρμόζεται ο συντελεστής κατανομής που ορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 22 Ιανουαρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιανουαρίου 2014.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 238 της 1.9.2006, σ. 13.

      (3)  ΕΕ L 142 της 5.6.2007, σ. 3.

      ΠΑΡΑΡΤΗΜΑ

                  Αριθμός ομάδας

                  Αύξων αριθ.

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.4.2014 έως 30.6.2014
                  (%)

                  1

                  09.4211

                  0,467704

                  4A

                  09.4214

                  54,332634

                  09.4251

                  9,069004

                  6A

                  09.4216

                  0,494014

                  09.4260

                  2,320193

                  Αριθμός ομάδας

                  Αύξων αριθ.

                  Συντελεστής κατανομής για τις αιτήσεις δικαιωμάτων εισαγωγής που υποβλήθηκαν για την υποπερίοδο 1.4.2014 έως 30.6.2014
                  (%)

                  5A

                  09.4215

                  0,766687

                  09.4254

                  5,027223

                  09.4255

                  6,731740


title: Εκτελεστικός κανονισμός (ΕΕ) αριθ. 780/2013 της Επιτροπής, της 14ης Αυγούστου 2013 , σχετικά με την τροποποίηση του κανονισμού (ΕΕ) αριθ. 206/2010 της Επιτροπής για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης  Κείμενο που παρουσιάζει ενδιαφέρον για τον ΕΟΧ

text:
               15.8.2013

               EL

               Επίσημη Εφημερίδα της Ευρωπαϊκής Ένωσης

               L 219/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 780/2013 ΤΗΣ ΕΠΙΤΡΟΠΉΣ
   της 14ης Αυγούστου 2013
   σχετικά με την τροποποίηση του κανονισμού (ΕΕ) αριθ. 206/2010 της Επιτροπής για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Ένωση και τη διαμετακόμιση μέσω αυτής ορισμένων ζώντων οπληφόρων ζώων, για την τροποποίηση των οδηγιών 90/426/EOK και 92/65/EOK και για την κατάργηση της οδηγίας 72/462/ΕΟΚ (1), και ιδίως το άρθρο 3 παράγραφος 1 πρώτο και δεύτερο εδάφιο, το άρθρο 6 παράγραφος 1 πρώτο εδάφιο, το άρθρο 7 στοιχείο ε), το άρθρο 8 στοιχείο γ) και το άρθρο 13 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 206/2010 της Επιτροπής (2) καθορίζει τις απαιτήσεις για την εισαγωγή στην Ένωση, μεταξύ άλλων, ορισμένων οπληφόρων ζώων. Ο εν λόγω κανονισμός δεν εφαρμόζεται σε μη-εξημερωμένα ζώα που προορίζονται για έναν εγκεκριμένο οργανισμό, ινστιτούτο ή κέντρο, όπως ορίζεται στο άρθρο 2 παράγραφος 1 στοιχείο γ) της οδηγίας 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (3).

               (2)

               Η έλλειψη ειδικών απαιτήσεων υγειονομικού ελέγχου για την εισαγωγή οπληφόρων που προορίζονται για έναν εγκεκριμένο οργανισμό, ινστιτούτο ή κέντρο στην Ένωση δημιουργεί πρακτικά προβλήματα στους φορείς αυτούς και περιορίζει σοβαρά τις δραστηριότητές τους, λόγω της ανάγκης τους να εισαγάγουν τα εν λόγω ζώα.

               (3)

               Είναι σκόπιμο να καθοριστούν απαιτήσεις υγειονομικού ελέγχου για την εισαγωγή των οπληφόρων που προορίζονται για έναν εγκεκριμένο οργανισμό, ινστιτούτο ή κέντρο στην Ένωση, οι οποίες θα λαμβάνουν υπόψη την ιδιαίτερη κατάσταση των ζώων αυτών. Για λόγους απλούστευσης της νομοθεσίας της Ένωσης, είναι σκόπιμο οι εν λόγω κανόνες να καθορίζονται στον κανονισμό (ΕΕ) αριθ. 206/2010. Το πεδίο εφαρμογής του εν λόγω κανονισμού θα πρέπει, επομένως, να τροποποιηθεί αναλόγως.

               (4)

               Ο κανονισμός (ΕΕ) αριθ. 206/2010 προβλέπει ότι οι αποστολές οπληφόρων μπορούν να εισάγονται στην Ένωση μόνον αν προέρχονται από τρίτες χώρες, περιοχές ή τμήματά τους που απαριθμούνται στο μέρος 1 του παραρτήματος I του εν λόγω κανονισμού.

               (5)

               Η οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (4) προβλέπει την έγκριση από την Επιτροπή των καταλόγων των τρίτων χωρών ή περιοχών τρίτων χωρών από τις οποίες επιτρέπονται οι εισαγωγές συγκεκριμένων προϊόντων ζωικής προέλευσης.

               (6)

               Η οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (5), προβλέπει ότι οι εισαγωγές ιπποειδών στην Ένωση θα πρέπει να επιτρέπονται μόνον από τρίτες χώρες που περιλαμβάνονται σε κατάλογο ο οποίος καταρτίζεται ή τροποποιείται σύμφωνα με τη διαδικασία που προβλέπεται στην εν λόγω οδηγία.

               (7)

               Η οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (6) προβλέπει ότι οι εισαγωγές πουλερικών και αυγών για επώαση στην Ένωση θα πρέπει να επιτρέπονται μόνον από τρίτη χώρα ή τμήμα τρίτης χώρας που περιλαμβάνεται στον κατάλογο, ο οποίος καταρτίζεται από την Επιτροπή σύμφωνα με τη διαδικασία που προβλέπεται στην εν λόγω οδηγία.

               (8)

               Οι εισαγωγές οπληφόρων που προορίζονται για έναν εγκεκριμένο οργανισμό, ινστιτούτο ή κέντρο στην Ένωση θα πρέπει, ειδικότερα, να ικανοποιούν τις γενικές απαιτήσεις για τις εισαγωγές ζώντων ζώων στην Ένωση και τις περαιτέρω ειδικές απαιτήσεις για την υγεία των ζώων και να παρέχουν ειδικές εγγυήσεις που θα διασφαλίζουν ότι τα ζώα που εισάγονται στην Ένωση δεν θέτουν σε κίνδυνο την κατάσταση της υγείας των ζώων εντός αυτής.

               (9)

               Οι γενικές απαιτήσεις για τις εισαγωγές ζώντων ζώων στην Ένωση, που προβλέπουν ένα αποτελεσματικό σύστημα κτηνιατρικών υπηρεσιών επιφορτισμένων με τον έλεγχο της υγείας των ζώων, ικανοποιούνται επί του παρόντος από τις τρίτες χώρες, τα εδάφη και τα μέρη αυτών που περιλαμβάνονται σε κατάλογο σύμφωνα με τις οδηγίες 2002/99/ΕΚ, 2009/156/ΕΚ και 2009/158/ΕΚ.

               (10)

               Ωστόσο, οι γενικές απαιτήσεις για τις εισαγωγές ζώντων ζώων στην Ένωση δεν αποτελούν εγγύηση ότι τα εισαγόμενα οπληφόρα είναι απαλλαγμένα από ασθένειες. Μεμονωμένα ζώα μπορεί ακόμη να είναι φορείς μολυσματικών νόσων που θα μπορούσαν να εξαπλωθούν στην Ένωση και, κατά συνέπεια, να αποτελέσουν κίνδυνο για την υγεία των ζώων εντός αυτής. Τα οπληφόρα που προορίζονται για έναν εγκεκριμένο οργανισμό, ινστιτούτο ή κέντρο πρέπει να εισάγονται στην Ένωση μόνον απευθείας από έναν οργανισμό, ινστιτούτο ή κέντρο που πληροί ορισμένες προϋποθέσεις και έχει εγκριθεί από την αρμόδια αρχή της τρίτης χώρας, περιοχής ή τμήματος αυτής όπου εδρεύει.

               (11)

               Είναι σκόπιμο ο κατάλογος των εν λόγω οργανισμών, ινστιτούτων ή κέντρων να καταρτίζεται από το κράτος μέλος προορισμού, μετά από εκτίμηση όλων των σχετικών πληροφοριών.

               (12)

               Για την προστασία της υγείας των ζώων στην Ένωση, είναι σημαντικό οι αποστολές οπληφόρων που εισάγονται στην Ένωση και προορίζονται για εγκεκριμένους οργανισμούς, ινστιτούτα ή κέντρα να μεταφέρονται απευθείας και χωρίς καθυστέρηση στον προορισμό τους μέσα σε σφραγισμένα εμπορευματοκιβώτια και να περιορίζεται η περαιτέρω μετακίνηση των εν λόγω ζώων εντός της Ένωσης.

               (13)

               Για την αντιμετώπιση εξαιρετικών περιστάσεων, όπως καταστάσεις που αφορούν προβλήματα καλής διαβίωσης των ζώων, διατήρηση απειλούμενων ειδών, αιφνίδιες φυσικές καταστροφές ή πολιτικές αναταραχές, κατά τις οποίες δεν είναι δυνατόν να ικανοποιηθούν όλες οι απαιτήσεις για την υγεία των ζώων και ειδικά αυτές που αφορούν την έγκριση του οργανισμού, ινστιτούτου ή κέντρου προέλευσης, τα κράτη μέλη θα πρέπει να έχουν τη δυνατότητα να εισάγουν στην επικράτειά τους ορισμένα οπληφόρα ζώα που προορίζονται για έναν εγκεκριμένο οργανισμό, ινστιτούτο ή κέντρο, κάτω από ειδικές συνθήκες. Ωστόσο, ακόμη και σε τέτοιες περιπτώσεις, θα πρέπει να απαιτείται άδεια, έτσι ώστε να εξασφαλίζεται επαρκής μείωση του κινδύνου για την υγεία των ζώων.

               (14)

               Ο κανονισμός (ΕΕ) αριθ. 206/2010 θα πρέπει, επομένως, να τροποποιηθεί αναλόγως.

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 206/2010 τροποποιείται ως εξής:

               1)

               Στο άρθρο 1, η παράγραφος 3 διαγράφεται.

               2)

               Παρεμβάλλεται το ακόλουθο άρθρο 11α:
               «Άρθρο 3α
               Προϋποθέσεις για την εισαγωγή οπληφόρων που προορίζονται για έναν εγκεκριμένο οργανισμό, ινστιτούτο ή κέντρο
               1.   Κατά παρέκκλιση από το άρθρο 3, η αρμόδια αρχή ενός κράτους μέλους μπορεί να επιτρέπει την εισαγωγή στο έδαφός της αποστολών οπληφόρων ζώων των ειδών που περιλαμβάνονται στους πίνακες 1, 2 και 3 του μέρους 1 του παραρτήματος VI, εάν οι εν λόγω αποστολές προορίζονται για έναν εγκεκριμένο οργανισμό, ινστιτούτο ή κέντρο, υπό τον όρο ότι πληρούνται οι ακόλουθες προϋποθέσεις:

                           α)

                           έχει διενεργηθεί από την αρμόδια αρχή του κράτους μέλους προορισμού εκτίμηση των κινδύνων για την υγεία των ζώων, τους οποίους μπορεί να παρουσιάζει για την Ένωση κάθε μία από τις αποστολές·

                           β)

                           οι εν λόγω αποστολές προέρχονται από τρίτη χώρα, περιοχή ή τμήμα αυτής που περιλαμβάνεται σε έναν από τους καταλόγους που αναφέρονται:

                                       i)

                                       στο μέρος 1 του παραρτήματος Ι ή στο μέρος 1 του παραρτήματος ΙΙ του παρόντος κανονισμού,

                                       ii)

                                       στην απόφαση 2004/211/ΕΚ (7), στην απόφαση 2007/777/ΕΚ (8), στον κανονισμό (ΕΚ) αριθ. 798/2008 (9), στον κανονισμό (ΕΚ) αριθ. 119/2009 (10) και στον κανονισμό (ΕΕ) αριθ. 605/2010 (11),

                           γ)

                           τα οπληφόρα προέρχονται από οργανισμό, ινστιτούτο ή κέντρο τρίτης χώρας, περιοχής ή τμήματος αυτής, που αναφέρεται στο σημείο α), η οποία περιλαμβάνεται σε κατάλογο που καταρτίζεται σύμφωνα με το άρθρο 3γ·

                           δ)

                           τα οπληφόρα είχαν τεθεί σε καραντίνα σε εγκατάσταση που προστατεύεται από φορείς νόσων στους χώρους του οργανισμού, του ινστιτούτου ή του κέντρου που αναφέρονται στο στοιχείο γ) για την περίοδο που προβλέπεται στα σχετικά πιστοποιητικά·

                           ε)

                           τα οπληφόρα μεταφέρονται απευθείας σε έναν εγκεκριμένο οργανισμό, ινστιτούτο ή κέντρο, στο κράτος μέλος προορισμού·

                           στ)

                           τα οπληφόρα συνοδεύονται από κατάλληλο κτηνιατρικό πιστοποιητικό, το οποίο συντάσσεται σύμφωνα με το σχετικό υπόδειγμα κτηνιατρικού πιστοποιητικού που παρατίθεται στους πίνακες 1, 2 και 3 του μέρους 1 του παραρτήματος VI και καθορίζεται στο μέρος 2 του εν λόγω παραρτήματος·

                           ζ)

                           τα οπληφόρα πληρούν τις προϋποθέσεις που ορίζονται στο υπόδειγμα κτηνιατρικού πιστοποιητικού που αναφέρεται στο σημείο στ).

                     Το κράτος μέλος προορισμού ενημερώνει την Επιτροπή και τα άλλα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων σχετικά με την άδεια που χορηγήθηκε σύμφωνα με το πρώτο εδάφιο, πριν από την εισαγωγή των οπληφόρων ζώων στο έδαφός του.
               2.   Όταν εξαιτίας έκτακτων περιστάσεων καθίσταται αδύνατη η συμμόρφωση με τα στοιχεία γ) και δ) της παραγράφου 1, η αρμόδια αρχή του κράτους μέλους προορισμού μπορεί να επιτρέψει την εισαγωγή, στο έδαφός του, οπληφόρων ζώων των ειδών που αναφέρονται στους πίνακες 1, 2 και 3 του μέρους 1 του παραρτήματος VI από άλλες εκμεταλλεύσεις που δεν συμμορφώνονται με τις απαιτήσεις που καθορίζονται στα εν λόγω σημεία, υπό τον όρο ότι ικανοποιούνται οι απαιτήσεις που ορίζονται στα σημεία α), β) και ε) έως ζ) της παραγράφου 1, και ότι πληρούνται οι ακόλουθες επί πλέον προϋποθέσεις:

                           α)

                           ο ιδιοκτήτης ή ένα φυσικό πρόσωπο που εκπροσωπεί τον ιδιοκτήτη έχει υποβάλει προηγούμενη αίτηση για χορήγηση άδειας και το κράτος μέλος προορισμού έχει χορηγήσει τέτοια άδεια αφού προέβη σε εκτίμηση του κινδύνου, η οποία έδειξε ότι η εισαγωγή των συγκεκριμένων οπληφόρων στο έδαφός του δεν συνιστά κίνδυνο για την υγεία των ζώων στην Ευρωπαϊκή Ένωση·

                           β)

                           τα οπληφόρα έχουν παραμείνει σε καραντίνα υπό επίσημο έλεγχο στην τρίτη χώρα προέλευσης, περιοχή ή τμήμα αυτής για το διάστημα που απαιτείται ώστε να πληρούνται οι προϋποθέσεις για την υγεία των ζώων που ορίζονται στο υπόδειγμα κτηνιατρικού πιστοποιητικού που αναφέρεται στο σημείο στ):

                                       i)

                                       σε χώρο που εγκρίθηκε από την αρμόδια αρχή της τρίτης χώρας προέλευσης των ζώων, περιοχής ή τμήματος αυτής·

                                       ii)

                                       σύμφωνα με τις ρυθμίσεις που προβλέπονται στην άδεια η οποία θα παρέχει τουλάχιστον τις ίδιες εγγυήσεις με εκείνες που αναφέρονται στα σημεία α), β) και ε) έως ζ) της παραγράφου 1.

                     Όταν εισάγονται οπληφόρα στην Ένωση σύμφωνα με το πρώτο εδάφιο, αυτά πρέπει να είναι σε καραντίνα σε έναν εγκεκριμένο οργανισμό, ινστιτούτο ή κέντρο προορισμού επί έξι μήνες τουλάχιστον από τη στιγμή της εισόδου στην Ένωση, περίοδο κατά την οποία μπορούν να επιβληθούν από τις αρμόδιες αρχές τα μέτρα που προβλέπονται στο άρθρο 8 παράγραφος 1) στοιχείο α) της οδηγίας 90/425/ΕΟΚ του Συμβουλίου.
               Το κράτος μέλος το οποίο εγκρίνει την είσοδο οπληφόρων, σύμφωνα με το πρώτο εδάφιο, ενημερώνει την Επιτροπή και τα άλλα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων σχετικά με την εν λόγω άδεια, πριν από την είσοδο των οπληφόρων στο έδαφος της χώρας.

               3)

               Παρεμβάλλεται το ακόλουθο άρθρο 3β:
               «Άρθρο 3β
               Προϋποθέσεις για την είσοδο και τη διαμετακόμιση οπληφόρων που προορίζονται για έναν εγκεκριμένο οργανισμό, ινστιτούτο ή κέντρο μέσω του εδάφους κρατών μελών άλλων από το κράτος μέλος προορισμού
               Η διαμετακόμιση των οπληφόρων που αναφέρονται στο άρθρο 3α μέσω κράτους μέλους άλλου από το κράτος μέλος προορισμού, επιτρέπεται μόνον με την επιφύλαξη της έγκρισης από την αρμόδια αρχή του κράτους μέλους διαμετακόμισης. Η έγκριση αυτή μπορεί να χορηγηθεί μόνον με βάση την εκτίμηση της επικινδυνότητας από την εν λόγω αρμόδια αρχή, σύμφωνα με τις πληροφορίες που της υποβλήθηκαν από το κράτος μέλος προορισμού.
               Το κράτος μέλος προορισμού ενημερώνει την Επιτροπή και τα άλλα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων πριν από τη διαμετακόμιση, για τη χορήγηση άδειας εισόδου των ζώων σύμφωνα με τους όρους που προβλέπονται στο άρθρο 3α.»

               4)

               Παρεμβάλλεται το ακόλουθο άρθρο 3γ:
               «Άρθρο 3γ
               Κατάλογος εγκεκριμένων οργανισμών, ινστιτούτων ή κέντρων σε τρίτες χώρες, περιοχές και τμήματα αυτών
               1.   Μετά από αξιολόγηση της συμμόρφωσης με τους όρους που καθορίζονται στην παράγραφο 2, κάθε κράτος μέλος μπορεί να καταρτίζει κατάλογο των οργανισμών, ινστιτούτων και κέντρων για τα οποία μπορεί να επιτραπεί η είσοδος οπληφόρων στο έδαφός του, σύμφωνα με το άρθρο 3α παράγραφος 1.
               2.   Ένας οργανισμός, ινστιτούτο ή κέντρο, σε τρίτη χώρα, περιοχή ή τμήμα αυτής θα περιλαμβάνεται στον κατάλογο που αναφέρεται στην παράγραφο 1 μόνον εφόσον πληρούνται οι ακόλουθες προϋποθέσεις:

                           α)

                           ο οργανισμός, το ινστιτούτο ή το κέντρο πληρούν τις προϋποθέσεις που ορίζονται στο μέρος 3 του παραρτήματος VI·

                           β)

                           ο οργανισμός, το ινστιτούτο ή το κέντρο έχει εγκριθεί από την αρμόδια αρχή της τρίτης χώρας, περιοχής ή τμήματός της, όπου ο οργανισμός, το ινστιτούτο ή το κέντρο έχει την έδρα του·

                           γ)

                           η αρμόδια αρχή της τρίτης χώρας, περιοχής ή τμήματός της παρέχει επαρκείς εγγυήσεις ότι πληρούνται οι προϋποθέσεις σχετικά με την έγκριση οργανισμών, ινστιτούτων ή κέντρων, οι οποίες ορίζονται στο μέρος 4 του παραρτήματος VI.

                     3.   Ένα κράτος μέλος μπορεί να περιλάβει στον κατάλογο που αναφέρεται στην παράγραφο 1 οργανισμούς, ινστιτούτα ή κέντρα σε τρίτες χώρες που ήδη περιλαμβάνονται σε κατάλογο ο οποίος έχει καταρτιστεί από άλλο κράτος μέλος, χωρίς να έχει αξιολογήσει τη συμμόρφωση με τις προϋποθέσεις που καθορίζονται στην παράγραφο 2.
               4.   Τα κράτη μέλη ενημερώνουν τους καταλόγους που αναφέρονται στην παράγραφο 1, λαμβάνοντας υπόψη ιδίως κάθε αναστολή ή απόσυρση της έγκρισης που χορηγείται από την αρμόδια αρχή τρίτης χώρας, περιοχής ή τμήματος αυτής για οργανισμούς, ινστιτούτα ή κέντρα, τα οποία εδρεύουν εκεί και περιλαμβάνονται στους εν λόγω καταλόγους.
               5.   Τα κράτη μέλη καθιστούν διαθέσιμους στο κοινό, με τη βοήθεια ιστοσελίδων πληροφόρησης στο διαδίκτυο, τους καταλόγους που αναφέρονται στην παράγραφο 1 και διατηρούν επίκαιρες ιστοσελίδες πληροφόρησης στο διαδίκτυο.
               6.   Τα κράτη μέλη κοινοποιούν στην Επιτροπή τη διεύθυνση της ιστοσελίδας πληροφόρησης που διαθέτουν στο διαδίκτυο.»

               5)

               Το άρθρο 4 αντικαθίσταται από το ακόλουθο:
               «Άρθρο 4
               Προϋποθέσεις για τα κέντρα συγκέντρωσης για ορισμένες αποστολές οπληφόρων
               1.   Η εισαγωγή στην Ένωση αποστολών οπληφόρων ζώων που περιλαμβάνουν ζώντα ζώα προερχόμενα από περισσότερες της μίας εκμεταλλεύσεις επιτρέπεται μόνον αν τα ζώα είναι συγκεντρωμένα σε εγκεκριμένα κέντρα συγκέντρωσης από την αρμόδια αρχή της τρίτης χώρας καταγωγής, περιοχής ή τμήματος αυτής, σύμφωνα με τις απαιτήσεις που καθορίζονται στο Μέρος 5 του Παραρτήματος Ι.
               2.   Οι αποστολές οπληφόρων που εισέρχονται στην Ένωση σύμφωνα με το άρθρο 3α ή το άρθρο 6 δεν πρέπει να προέρχονται από περισσότερες της μίας εκμεταλλεύσεις και δεν θα συγκεντρώνονται σε κέντρα συγκέντρωσης.»

               6)

               Στο άρθρο 8, το στοιχείο β) αντικαθίσταται από το ακόλουθο κείμενο:

                           «β)

                           να εκφορτώνονται, ή σε περίπτωση εναέριας μεταφοράς, να μεταφέρονται με άλλο αεροσκάφος ή οδικώς, σιδηροδρομικώς ή πεζή μέσω τρίτης χώρας, περιοχής ή τμήματος τρίτης χώρας η οποία δεν έχει εγκριθεί για να διαθέτει τα εν λόγω ζώα για εισαγωγές στην Ένωση.»

               7)

               Στο άρθρο 11, η παράγραφος 1 αντικαθίσταται από την ακόλουθη:
               «1.   Μετά την εισαγωγή τους στην Ένωση, οι αποστολές οπληφόρων, πλην εκείνων που αναφέρονται στο άρθρο 3α, μεταφέρονται πάραυτα, σε προστατευόμενα από ιούς μέσα μεταφοράς, στην εκμετάλλευση προορισμού.
               Τα οπληφόρα παραμένουν στην εν λόγω εκμετάλλευση για περίοδο τουλάχιστον 30 ημερών, εκτός εάν αποσταλούν απευθείας σε σφαγείο.»

               8)

               Παρεμβάλλεται το ακόλουθο άρθρο 13α:
               «Άρθρο 13α
               Προϋποθέσεις που πρέπει να εφαρμόζονται μετά την εισαγωγή των αποστολών οπληφόρων που προορίζονται για εγκεκριμένους οργανισμούς, ινστιτούτα ή κέντρα
               1.   Μετά την εισαγωγή τους στην Ένωση, οι αποστολές οπληφόρων που προορίζονται για εγκεκριμένους οργανισμούς, ινστιτούτα ή κέντρα μεταφέρονται πάραυτα από τον εγκεκριμένο οργανισμό, ινστιτούτο ή κέντρο προορισμού, σε προστατευόμενα από ιούς μέσα μεταφοράς, κατασκευασμένα έτσι ώστε τα ζώα να μην μπορούν να διαφεύγουν και τα περιττώματα, τα ούρα, η στρωμνή, η χορτονομή, τα απορρίμματα ή κάθε άλλο υλικό να μην διαρρέουν ή πέφτουν έξω από το όχημα ή το εμπορευματοκιβώτιο κατά τη διάρκεια της μεταφοράς.
               2.   Τα ζώα πρέπει να παραμένουν σε απομόνωση (καραντίνα) σε εγκαταστάσεις προστατευόμενες από ιούς του εγκεκριμένου οργανισμού, ινστιτούτου ή κέντρου του κράτους μέλους προορισμού για 30 ημέρες τουλάχιστον. Μετά την περίοδο απομόνωσης των 30 ημερών, τα ζώα μπορούν να μετακινούνται σε άλλον εγκεκριμένο οργανισμό, ινστιτούτο ή κέντρο.
               3.   Τα ζώα που γίνονται δεκτά σε έναν εγκεκριμένο οργανισμό, ινστιτούτο ή κέντρο μπορούν να μετακινηθούν μόνον προς προορισμό άλλο από εγκεκριμένο οργανισμό, ινστιτούτο ή κέντρο, με την προϋπόθεση ότι:

                           α)

                           έχουν παρέλθει έξι μήνες τουλάχιστον από τη στιγμή της άφιξής τους στην Ένωση, και

                           β)

                           η μετακίνηση διεξάγεται σύμφωνα με την παράγραφο 4 του παραρτήματος Γ της οδηγίας 92/65/ΕΟΚ.

                     4.   Κατά παρέκκλιση από την παράγραφο 3, τα ζώα μπορούν να εξέλθουν από εγκεκριμένο οργανισμό, ινστιτούτο ή κέντρο πριν από τη λήξη της εξάμηνης περιόδου που προβλέπεται στην εν λόγω παράγραφο, μόνον εφόσον πληρούνται οι ακόλουθες προϋποθέσεις:

                           α)

                           τα ζώα εξάγονται σε τρίτη χώρα, περιοχή ή τμήμα αυτής·

                           β)

                           με σκοπό την εξαγωγή τους, όπως αναφέρεται στο στοιχείο α), τα ζώα μεταφέρονται σε προστατευόμενα από ιούς μέσα μεταφοράς, κατασκευασμένα έτσι ώστε τα ζώα να μην μπορούν να διαφεύγουν και τα περιττώματα, τα ούρα, η στρωμνή, η χορτονομή, τα απορρίμματα ή κάθε άλλο υλικό να μην εκρέουν ή πέφτουν έξω από το όχημα ή το εμπορευματοκιβώτιο κατά τη διάρκεια της μεταφοράς».

               9)

               Προστίθεται το παράρτημα VI, το κείμενο του οποίου παρατίθεται στο παράρτημα του παρόντος κανονισμού.

         Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 139 της 30.4.2004, σ. 321.

      (2)  ΕΕ L 73 της 23.3.2010. σ. 1.

      (3)  ΕΕ L 268 της 14.9.1992, σ. 54.

      (4)  ΕΕ L 18 της 23.1.2003, σ. 11.

      (5)  ΕΕ L 192 της 23.7.2010, σ. 1.

      (6)  ΕΕ L 343 της 22.12.2009, σ. 74.

      (7)  ΕΕ L 73 της 11.3.2004, σ. 1.

      (8)  ΕΕ L 312 της 30.11.2007, σ. 49.

      (9)  ΕΕ L 226 της 23.8.2008, σ. 1.

      (10)  ΕΕ L 39 της 10.2.2009, σ. 12.

      (11)  EE L 175 της 10.7.2010, σ. 1.»

      ΠΑΡΑΡΤΗΜΑ

            «ΠΑΡΑΡΤΗΜΑ VI
            ΜΕΡΟΣ 1

                           Πίνακας 1

                                    «RUM-A»

                                    :

                                    Υπόδειγμα κτηνιατρικού πιστοποιητικού για τα ζώα των ειδών που αναφέρονται κατωτέρω ότι προέρχονται από και προορίζονται για ένα εγκεκριμένο οργανισμό, ίδρυμα ή κέντρο.

                           Τάξη

                           Οικογένεια

                           Γένος/Είδος

                        Αρτιοδάκτυλα

                        Antilocapridae

                           Antilocapra ssp.

                        Bovidae

                           Addax ssp., Aepyceros ssp., Alcelaphus ssp., Ammodorcas ssp., Ammotragus ssp., Antidorcas ssp., Antilope ssp., Bison ssp., Bos ssp. (μεταξύ των οποίων Bibos, Νοvibos, Poephagus), Boselaphus ssp., Bubalus ssp. μεταξύ των οποίων anoa), Budorcas ssp., Capra ssp., Cephalophus ssp., Connochaetes ssp., Damaliscus ssp. (μεταξύ των οποίων Beatragus), Dorcatragus ssp., Gazella ssp., Hemitragus ssp., Hippotragus ssp., Kobus ssp., Litocranius ssp., Madoqua ssp., Naemorhedus ssp. (μεταξύ των οποίων Nemorhaedus και Capricornis), Neotragus ssp., Oreamnos ssp., Oreotragus ssp., Oryx ssp., Ourebia ssp., Ovibos ssp., Ovis ssp., Patholops ssp., Pelea ssp., Procapra ssp., Pseudois ssp., Pseudoryx ssp., Raphicerus ssp., Redunca ssp., Rupicapra ssp., Saiga ssp., Sigmoceros-Alecelaphus ssp., Sylvicapra ssp., Syncerus ssp., Taurotragus ssp., Tetracerus ssp., Tragelaphus ssp. (συμπεριλαμβανομένου του Boocerus).

                        Camelidae

                           Camelidae Camelus ssp., Lama ssp., Vicugna ssp.

                        Cervidae

                           Alces spp., Axis-Hyelaphus spp., Blastocerus spp., Capreolus spp., Cervus-Rucervus spp., Dama spp., Elaphurus spp., Hippocamelus spp., Hydropotes spp., Mazama spp., Megamuntiacus spp., Muntiacus spp., Odocoileus spp., Ozotoceros spp., Pudu spp., Rangifer spp.,

                        Giraffidae:

                           Giraffa spp., Okapia spp.,

                        Moschidae

                           Moschus spp.

                        Tragulidae:

                           Hyemoschus spp., Tragulus-Moschiola spp.

                           Πίνακας 2

                                    «SUI-A»

                                    :

                                    Υπόδειγμα κτηνιατρικού πιστοποιητικού για τα ζώα των ειδών που αναφέρονται κατωτέρω ότι προέρχονται από και προορίζονται για ένα εγκεκριμένο οργανισμό, ίδρυμα ή κέντρο.

                           Τάξη

                           Οικογένεια

                           Γένος/Είδος

                        Αρτιοδάκτυλα

                        Suidae

                           Babyrousa ssp., Hylochoerus ssp., Phacochoerus ssp., Potamochoerus ssp., Sus ssp.,

                        Tayassuidae

                           Catagonus ssp., Pecari-Tayassu ΣΑΠ.

                        Hippopotamidae

                           Hexaprotodon-Choeropsis spp., Hippopotamus spp.

                           Πίνακας 3

                                    «TRE-A»

                                    :

                                    Υπόδειγμα κτηνιατρικού πιστοποιητικού για τα ζώα των ειδών που αναφέρονται κατωτέρω ότι προέρχονται από και προορίζονται για ένα εγκεκριμένο οργανισμό, ίδρυμα ή κέντρο.

                           Τάξη

                           Οικογένεια

                           Γένος/Είδος

                        Περισσοδάκτυλα

                        Tapiridae

                           Tapirus ssp.

                        Rhinocerotidae

                           Ceratotherium ssp., Dicerorhinus ssp., Diceros ssp., Rhinoceros ssp.

                        Προβοσκιδωτά

                        Elephantidae

                           Elephas ssp., Loxodonta ssp.

                  ΜΕΡΟΣ 2

            ΜΕΡΟΣ 3

               Απαιτήσεις για οργανισμούς, ινστιτούτα ή κέντρα σε τρίτες χώρες

            Ο οργανισμός, το ινστιτούτο ή το κέντρο σε τρίτη χώρα πρέπει:

                        α)

                        να είναι σαφώς οριοθετημένος και διαχωρισμένος από το περιβάλλον του·

                        β)

                        να διαθέτει επαρκή μέσα για τη συγκέντρωση, το σταβλισμό και την απομόνωση των ζώων, καθώς και κατάλληλες εγκαταστάσεις απομόνωσης (καραντίνας) και εγκεκριμένες τυποποιημένες μεθόδους θεραπείας για ζώα άγνωστης προέλευσης·

                        γ)

                        να διαθέτει δομή προστασίας κατά των ιικών φορέων και να πληροί τις ακόλουθες προϋποθέσεις:

                                    i)

                                    να έχει κατάλληλους φυσικούς φραγμούς στα σημεία εισόδου και εξόδου·

                                    ii)

                                    να προστατεύονται τα ανοίγματα της δομής προστασίας κατά των ιικών φορέων με σύστημα μόνωσης από τους ιικούς φορείς αποτελούμενο από πλέγμα γάζας που εμποτίζεται τακτικά με εγκεκριμένο εντομοκτόνο, σύμφωνα με τις οδηγίες του κατασκευαστή·

                                    iii)

                                    να διενεργείται επιτήρηση και έλεγχος για την παρουσία ιικών φορέων εντός της προστατευόμενης από ιούς δομής και γύρω από αυτήν·

                                    iv)

                                    να λαμβάνονται μέτρα για να περιορίζονται ή να εξαλείφονται οι εστίες αναπαραγωγής ιικών φορέων κοντά στην προστατευόμενη από τους φορείς του ιού δομή·

                                    v)

                                    να εφαρμόζονται τυποποιημένες διαδικασίες λειτουργίας, καθώς και να διατίθενται συστήματα υποστήριξης και συναγερμού, για τη λειτουργία της προστατευόμενης από τους ιικούς φορείς δομής και για τη μεταφορά των ζώων από την εν λόγω δομή στον τόπο φόρτωσης·

                        δ)

                        να τηρεί, για περίοδο δέκα ετών τουλάχιστον, επικαιροποιημένα μητρώα με τα ακόλουθα στοιχεία:

                                    i)

                                    τον αριθμό και τα χαρακτηριστικά (ηλικία, φύλο, είδος και ατομικά στοιχεία ταυτοποίησης, εάν είναι εφικτό) των ζώων κάθε είδους που υπάρχουν στην εγκατάσταση·

                                    ii)

                                    τον αριθμό και τα χαρακτηριστικά (ηλικία, φύλο, είδος και ατομικά στοιχεία ταυτοποίησης, εάν είναι σκόπιμο) των ζώων που εισέρχονται ή εξέρχονται από τις εγκαταστάσεις του, καθώς και στοιχεία σχετικά με την προέλευση ή τον προορισμό τους, με τα μέσα μεταφοράς και με την κατάσταση της υγείας των ζώων·

                                    iii)

                                    τα αποτελέσματα των αιματολογικών εξετάσεων που πραγματοποιήθηκαν ή κάθε άλλης διαγνωστικής μεθόδου που εφαρμόστηκε στα ζώα στις εγκαταστάσεις του·

                                    iv)

                                    τις περιπτώσεις εκδήλωσης ασθένειας και, ενδεχομένως, τη χορηγηθείσα θεραπεία·

                                    v)

                                    τα αποτελέσματα των μεταθανάτιων εξετάσεων όλων των ζώων που πέθαναν στην εκμετάλλευση, συμπεριλαμβανομένων των ζώων που πέθαναν κατά τη γέννηση·

                                    vi)

                                    τις διαπιστώσεις που έγιναν καθ’ όλη την περίοδο απομόνωσης ή καραντίνας·

                        ε)

                        να είναι απαλλαγμένος από τις ασθένειες που αναφέρονται στο παράρτημα Α της οδηγίας 92/65/ΕΟΚ ή στα κτηνιατρικά πιστοποιητικά για το σχετικό είδος που ορίζεται στο μέρος 2 του παραρτήματος VI του παρόντος κανονισμού, κατά τα τρία τουλάχιστον προηγούμενα έτη, πράγμα το οποίο πρέπει να αποδεικνύεται από τα αρχεία που τηρούνται σύμφωνα με το σημείο δ) και από τα αποτελέσματα των κλινικών και εργαστηριακών δοκιμών που έχουν διενεργηθεί στα ζώα στις εγκαταστάσεις του·

                        στ)

                        να έχει αναθέσει σε εγκεκριμένο από την αρμόδια αρχή εργαστήριο τη διενέργεια μεταθανάτιων εξετάσεων ή να διαθέτει έναν ή περισσότερους χώρους όπου δύνανται να διεξάγονται οι εν λόγω εξετάσεις υπό τον έλεγχο του εγκεκριμένου κτηνιάτρου·

                        ζ)

                        να φροντίζει για την απόρριψη των πτωμάτων των ζώων που πέθαναν κατόπιν ασθενείας ή ευθανασίας,

                        η)

                        να εξασφαλίζει, μέσω σύμβασης ή άλλης νομικής πράξης, την παροχή των υπηρεσιών ενός κτηνιάτρου εγκεκριμένου από την αρμόδια αρχή, ο οποίος ασκεί τις δραστηριότητές του υπό τον έλεγχο αυτής και ο οποίος πρέπει να επιτελεί τουλάχιστον τα ακόλουθα καθήκοντα:

                                    i)

                                    να εξασφαλίζει την εφαρμογή στις εγκαταστάσεις του των ενδεδειγμένων μέτρων παρακολούθησης και ελέγχου των ασθενειών. Η αρμόδια αρχή της τρίτης χώρας, περιοχής ή τμήματός της, όπου ο οργανισμός, το ινστιτούτο ή το κέντρο έχει την έδρα του, πρέπει να εγκρίνει τα εν λόγω μέτρα, λαμβάνοντας υπόψη την κατάσταση των ασθενειών, καθώς και τα ακόλουθα τουλάχιστον στοιχεία:

                                                —

                                                ένα ετήσιο πρόγραμμα παρακολούθησης της ασθένειας, συμπεριλαμβανομένων κατάλληλων μέτρων ελέγχου όσον αφορά τις ζωονόσους στα ζώα που είναι παρόντα στις εγκαταστάσεις,

                                                —

                                                τις κλινικές, εργαστηριακές και μεταθανάτιες δοκιμές στα ζώα για τα οποία υπάρχει υποψία ότι έχουν μολυνθεί από μεταδοτικές ασθένειες,

                                                —

                                                τον εμβολιασμό των ευπρόσβλητων ζώων κατά των μολυσματικών ασθενειών και των ζωονόσων·

                                    ii)

                                    να εξασφαλίζει ότι κάθε ύποπτος θάνατος ή η εμφάνιση οποιουδήποτε συμπτώματος που δημιουργεί υπόνοιες ότι τα ζώα έχουν προσβληθεί από μία ή περισσότερες από τις ασθένειες που απαριθμούνται στο παράρτημα Α της οδηγίας 92/65/ΕΟΚ ή αναφέρθηκαν στα κτηνιατρικά πιστοποιητικά για το σχετικό είδος που ορίζεται στο μέρος 2 του παραρτήματος VI του παρόντος κανονισμού, κοινοποιείται αμέσως στην αρμόδια αρχή, εφόσον η συγκεκριμένη αυτή ασθένεια υπόκειται σε υποχρεωτική δήλωση στην τρίτη χώρα, περιοχή ή τμήμα αυτής·

                                    iii)

                                    να εξασφαλίζει ότι τα εισερχόμενα ζώα έχουν παραμείνει σε καραντίνα στο βαθμό που κρίνεται αναγκαίο, σύμφωνα με τις οδηγίες της αρμόδιας αρχής·

                                    iv)

                                    να εξασφαλίζει τη συμμόρφωση με τις απαιτήσεις υγείας των ζώων τις οποίες τα ζώα πρέπει να ικανοποιούν για να εισαχθούν στην Ένωση.

                  ΜΕΡΟΣ 4

               Όροι σχετικά με την έγκριση των οργανισμών, των ινστιτούτων και των κέντρων σε τρίτες χώρες

                        1.

                        Η έγκριση πρέπει να χορηγείται μόνον σε όσους οργανισμούς, ινστιτούτα ή κέντρα συμμορφώνονται με τις απαιτήσεις που ορίζονται στο μέρος 3.

                        2.

                        Εφόσον απαιτείται προστασία από ιούς, η έγκριση της δομής ως προστατευόμενης από ιικούς φορείς πρέπει να χορηγείται μόνον εφόσον πληρούνται τα κριτήρια του σημείου γ) του μέρους 3. Για τη χορήγηση της έγκρισης, η αρμόδια αρχή πρέπει να ελέγχει τουλάχιστον τρεις φορές κατά τη διάρκεια της απαιτούμενης περιόδου προστασίας (κατά την έναρξη, κατά τη διάρκεια και στο τέλος της περιόδου), την αποτελεσματικότητα των μέτρων προστασίας του φορέα, μέσω ενός συστήματος μόνωσης από ιικούς φορείς στο εσωτερικό της προστατευόμενης δομής.

                        3.

                        Κάθε εγκεκριμένος οργανισμός, ινστιτούτο ή κέντρο πρέπει να διαθέτει αριθμό έγκρισης.

                        4.

                        Η έγκριση πρέπει να εξακολουθεί να ισχύει μόνον για όσο διάστημα συντρέχουν οι ακόλουθες προϋποθέσεις:
                        οι εγκαταστάσεις ελέγχονται από επίσημο κτηνίατρο, ο οποίος πρέπει να επιτελεί τουλάχιστον τις ακόλουθες εργασίες:

                                    i)

                                    επιθεωρεί τις εγκαταστάσεις του οργανισμού, του ινστιτούτου ή του κέντρου τουλάχιστον μία φορά κατ’ έτος·

                                    ii)

                                    ελέγχει τη δραστηριότητα του κτηνιάτρου που αναφέρεται στο στοιχείο η) του μέρους 3 και την εφαρμογή του ετήσιου προγράμματος παρακολούθησης των ασθενειών που αναφέρεται στην πρώτη περίπτωση του στοιχείου η) i)·

                                    iii)

                                    εξασφαλίζει την τήρηση των διατάξεων που περιλαμβάνονται στα μέρη 3 και 4·

                                    iv)

                                    επαληθεύει:

                                                —

                                                ότι τηρούνται οι απαιτήσεις υγειονομικού ελέγχου, τις οποίες τα ζώα πρέπει να ικανοποιούν για να εισαχθούν στην Ένωση·

                                                —

                                                ότι από τα αποτελέσματα των κλινικών, μεταθανάτιων και εργαστηριακών δοκιμών στα ζώα δεν προέκυψαν ενδείξεις σχετικά με την εμφάνιση των ασθενειών που αναφέρονται στο παράρτημα Α της οδηγίας 92/65/ΕΟΚ, ή που αναφέρονται στα κτηνιατρικά πιστοποιητικά για το σχετικό είδος που ορίζεται στο μέρος 2 του παραρτήματος VI του παρόντος κανονισμού.

                        5.

                        Η έγκριση πρέπει να ανακαλείται, εάν η αρμόδια αρχή διαπιστώσει ότι οι προϋποθέσεις του μέρους 3 δεν πληρούνται πλέον.

                        6.

                        Σε περίπτωση κοινοποίησης υποψίας όσον αφορά την εμφάνιση μιας από τις ασθένειες που αναφέρονται στο παράρτημα Α της οδηγίας 92/65/ΕΟΚ ή σχετικής μνείας στα κτηνιατρικά πιστοποιητικά για τα είδη που αναφέρονται στο μέρος 2 του παραρτήματος VI του παρόντος κανονισμού, η αρμόδια αρχή πρέπει να αναστέλλει την έγκριση του οργανισμού, ινστιτούτου ή κέντρου, έως ότου διαλυθούν επίσημα οι εν λόγω υποψίες. Ανάλογα με τη συγκεκριμένη ασθένεια και τους κινδύνους μετάδοσης της ασθένειας, η αναστολή της έγκρισης δύναται να εφαρμοστεί για ολόκληρη την εγκατάσταση ή αποκλειστικά για ορισμένες κατηγορίες ζώων ευπρόσβλητων από την εν λόγω ασθένεια. Η αρμόδια αρχή μεριμνά ώστε να λαμβάνονται τα απαραίτητα μέτρα για την επιβεβαίωση ή τη διάλυση της υποψίας και για την αποφυγή τυχόν εξάπλωσης της ασθένειας.

                        7.

                        Εφόσον η υπόνοια ασθένειας που αναφέρεται στο σημείο 6 επιβεβαιώνεται, η έγκριση του οργανισμού, ινστιτούτου ή κέντρου πρέπει να αποσυρθεί.

                        8.

                        Στις περιπτώσεις κατά τις οποίες η έγκριση του οργανισμού, ινστιτούτου ή κέντρου έχει ανακληθεί, μπορεί να χορηγηθεί εκ νέου μόνον εάν πληρούνται οι ακόλουθες προϋποθέσεις:

                                    α)

                                    η ασθένεια και η πηγή της μόλυνσης εκριζώθηκαν από τις εγκαταστάσεις του οργανισμού, του ινστιτούτου ή του κέντρου·

                                    β)

                                    οι εγκαταστάσεις του οργανισμού, του ινστιτούτου ή του κέντρου έχουν καθαριστεί και απολυμανθεί·σωστά·

                                    γ)

                                    ο οργανισμός, το ινστιτούτο ή το κέντρο συμμορφώνεται με τις απαιτήσεις που ορίζονται στα σημεία α) έως δ) και στ) έως η) του μέρους 3.

                        9.

                        Η αρμόδια αρχή που ενέκρινε τον οργανισμό, το ινστιτούτο ή το κέντρο πρέπει να ενημερώσει τα κράτη μέλη σχετικά με την αναστολή, την αφαίρεση ή την επαναχορήγηση της έγκρισης του οργανισμού, ινστιτούτου ή κέντρου που περιλαμβάνονται ή περιλαμβάνονταν στους καταλόγους των εγκεκριμένων οργανισμών, ινστιτούτων και κέντρων.»


title: Εκτελεστικός κανονισμός (ΕΕ) αριθ. 463/2014 της Επιτροπής, της 5ης Μαΐου 2014 , για τη θέσπιση, σύμφωνα με τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους απόρους, των όρων και των προϋποθέσεων που ισχύουν για το ηλεκτρονικό σύστημα ανταλλαγής πληροφοριών μεταξύ των κρατών μελών και της Επιτροπής

text:
               7.5.2014

               EL

               Επίσημη Εφημερίδα της Ευρωπαϊκής Ένωσης

               L 134/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 463/2014 ΤΗΣ ΕΠΙΤΡΟΠΉΣ
   της 5ης Μαΐου 2014
   για τη θέσπιση, σύμφωνα με τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους απόρους, των όρων και των προϋποθέσεων που ισχύουν για το ηλεκτρονικό σύστημα ανταλλαγής πληροφοριών μεταξύ των κρατών μελών και της Επιτροπής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για το Ταμείο Ευρωπαϊκής Βοήθειας προς τους Απόρους (1), και ιδίως το άρθρο 30 παράγραφος 4,
   Εκτιμώντας τα ακόλουθα:

               (1)

               Σύμφωνα με το άρθρο 30 παράγραφος 4 του κανονισμού (ΕΕ) αριθ. 223/2014, όλες οι επίσημες ανταλλαγές πληροφοριών μεταξύ των κρατών μελών και της Επιτροπής γίνονται με σύστημα ηλεκτρονικής ανταλλαγής δεδομένων. Είναι, επομένως, απαραίτητο να θεσπιστούν οι όροι και οι προϋποθέσεις που θα πρέπει να πληροί το εν λόγω σύστημα ηλεκτρονικής ανταλλαγής δεδομένων.

               (2)

               Για να κατοχυρωθεί καλύτερη ποιότητα πληροφοριών σχετικά με την εκτέλεση των επιχειρησιακών προγραμμάτων, μεγαλύτερη χρησιμότητα του συστήματος και απλούστευση, είναι απαραίτητο να οριστούν οι βασικές απαιτήσεις όσον αφορά τη μορφή και την εμβέλεια των πληροφοριών που θα ανταλλάσσονται.

               (3)

               Είναι απαραίτητο να οριστούν οι αρχές, καθώς και οι κανόνες που θα ισχύουν για τη λειτουργία του συστήματος σε σχέση με την ταυτοποίηση του αρμοδίου για τη μεταφόρτωση των εγγράφων και τις τυχόν επικαιροποιήσεις τους.

               (4)

               Για να κατοχυρωθεί η μείωση της διοικητικής επιβάρυνσης των κρατών μελών και της Επιτροπής, και για να εξασφαλιστεί ταυτόχρονα η αποτελεσματική και αποδοτική ηλεκτρονική ανταλλαγή πληροφοριών, είναι απαραίτητο να καθοριστούν τα τεχνικά χαρακτηριστικά του συστήματος.

               (5)

               Τα κράτη μέλη και η Επιτροπή θα πρέπει επίσης να έχουν τη δυνατότητα να κωδικοποιούν και να διαβιβάζουν δεδομένα με δύο διαφορετικούς τρόπους, οι οποίοι θα πρέπει να καθοριστούν. Είναι επίσης απαραίτητο να προβλεφθούν κανόνες για τις περιπτώσεις ανωτέρας βίας που εμποδίζουν τη χρήση του συστήματος ηλεκτρονικής ανταλλαγής δεδομένων, ώστε να εξασφαλιστεί ότι τόσο τα κράτη μέλη όσο και η Επιτροπή μπορούν να συνεχίσουν να ανταλλάσσουν πληροφορίες με εναλλακτικά μέσα.

               (6)

               Τα κράτη μέλη και η Επιτροπή θα πρέπει να εξασφαλίσουν ότι η διαβίβαση δεδομένων μέσω συστήματος ηλεκτρονικής ανταλλαγής δεδομένων διεξάγεται με ασφαλή τρόπο που εγγυάται τη διαθεσιμότητα, την ακεραιότητα, τη γνησιότητα, την εμπιστευτικότητα και τη μη άρνηση αναγνώρισης των πληροφοριών. Επομένως, θα πρέπει να οριστούν κανόνες για την ασφάλεια.

               (7)

               Ο παρών κανονισμός θα πρέπει να σέβεται τα θεμελιώδη δικαιώματα και να τηρεί τις αρχές που αναγνωρίζονται από τον Χάρτη των Θεμελιωδών Δικαιωμάτων της Ευρωπαϊκής Ένωσης, και κυρίως το δικαίωμα προστασίας των προσωπικών δεδομένων. Επομένως, ο παρών κανονισμός θα πρέπει να εφαρμόζεται σύμφωνα με τα εν λόγω δικαιώματα και αρχές. Όσον αφορά τα προσωπικά δεδομένα που υφίστανται επεξεργασία από κράτη μέλη, εφαρμόζεται η οδηγία 95/46/ΕΚ του Ευρωπαϊκού Κοινοβουλίου και του Συμβουλίου (2). Όσον αφορά την επεξεργασία προσωπικών δεδομένων από τα θεσμικά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, εφαρμόζεται ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (3).

               (8)

               Ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, ώστε να διασφαλιστεί η ταχεία εφαρμογή των μέτρων που προβλέπει.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I

      ΔΙΑΤΑΞΕΙΣ ΕΦΑΡΜΟΓΗΣ ΤΟΥ ΚΑΝΟΝΙΣΜΟΥ (ΕΕ) αριθ. 223/2014 ΟΣΟΝ ΑΦΟΡΑ ΤΟ ΤΑΜΕΙΟ ΕΥΡΩΠΑΪΚΗΣ ΒΟΗΘΕΙΑΣ ΠΡΟΣ ΤΟΥΣ ΑΠΟΡΟΥΣ (FEAD)

         ΣΥΣΤΗΜΑ ΗΛΕΚΤΡΟΝΙΚΗΣ ΑΝΤΑΛΛΑΓΗΣ ΔΕΔΟΜΕΝΩΝ

   [Εξουσιοδότηση βάσει του άρθρου 30 παράγραφος 4 του κανονισμού (ΕΕ) αριθ. 223/2014]
   Άρθρο 1
   Θέσπιση συστήματος ηλεκτρονικής ανταλλαγής δεδομένων
   Η Επιτροπή θεσπίζει σύστημα ηλεκτρονικής ανταλλαγής δεδομένων για όλες τις επίσημες ανταλλαγές πληροφοριών μεταξύ του κράτους μέλους και της Επιτροπής.
   Άρθρο 2
   Περιεχόμενο του συστήματος ηλεκτρονικής ανταλλαγής δεδομένων
   Το σύστημα ηλεκτρονικής ανταλλαγής δεδομένων (εφεξής «SFC 2014») περιέχει τουλάχιστον πληροφορίες που ορίζονται στα υποδείγματα, τους μορφότυπους και τα σχεδιότυπα που θεσπίζονται σύμφωνα με τον κανονισμό (ΕΕ) αριθ. 223/2014. Οι πληροφορίες που θα παρέχονται με τα ηλεκτρονικά έντυπα τα οποία θα είναι ενσωματωμένα στο SFC2014 («δομημένα δεδομένα») δεν επιτρέπεται να αντικαθίστανται από μη δομημένα δεδομένα, συμπεριλαμβανομένων των υπερσυνδέσμων ή άλλων τύπων μη δομημένων δεδομένων, όπως τα συνημμένα έγγραφα ή εικόνες. Όταν ένα κράτος μέλος διαβιβάζει τις ίδιες πληροφορίες σε μορφή δομημένων δεδομένων και σε μορφή μη δομημένων δεδομένων, αν υπάρχουν ασυμφωνίες, χρησιμοποιούνται τα δομημένα δεδομένα.
   Άρθρο 3
   Λειτουργία του SFC2014
   1.   Η Επιτροπή, οι αρχές που ορίζονται από τα κράτη μέλη σύμφωνα με το άρθρο 59 παράγραφος 3 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (4) και με το άρθρο 31 του κανονισμού (ΕΕ) αριθ. 223/2014 και οι φορείς στους οποίους έχουν ανατεθεί καθήκοντα των εν λόγω αρχών εισάγουν στο SFC2014 τις πληροφορίες για τη διαβίβαση των οποίων είναι αρμόδιες ή αρμόδιοι και κάθε τυχόν επικαιροποίησή τους.
   2.   Κάθε διαβίβαση πληροφοριών στην Επιτροπή επαληθεύεται και υποβάλλεται από πρόσωπο διαφορετικό από εκείνο που εισήγαγε τα δεδομένα για την εν λόγω διαβίβαση. Αυτή η διάκριση καθηκόντων υποστηρίζεται από το SFC2014 ή από τα πληροφορικά συστήματα διαχείρισης και ελέγχου των κρατών μελών που συνδέονται αυτόματα με το SFC2014.
   3.   Τα κράτη μέλη διορίζουν, σε εθνικό επίπεδο, ένα ή περισσότερα πρόσωπα αρμόδια για τη διαχείριση των δικαιωμάτων πρόσβασης στο SFC2014, τα οποία επιτελούν τα ακόλουθα καθήκοντα:

               α)

               ταυτοποιούν χρήστες που ζητούν πρόσβαση, ελέγχοντας αν όντως οι χρήστες αυτοί απασχολούνται από τον οργανισμό·

               β)

               ενημερώνουν τους χρήστες σχετικά με τις υποχρεώσεις τους να διαφυλάττουν την ασφάλεια του συστήματος·

               γ)

               επαληθεύουν το δικαίωμα των χρηστών για είσοδο στο ζητούμενο προνομιακό επίπεδο πρόσβασης σε σχέση με τα καθήκοντά τους και τη θέση τους στην ιεραρχία·

               δ)

               ζητούν τον τερματισμό των δικαιωμάτων πρόσβασης όταν αυτά δεν χρειάζονται πλέον ή δεν δικαιολογούνται πλέον·

               ε)

               αναφέρουν αμέσως τυχόν ύποπτα συμβάντα που ενδέχεται να βλάψουν την ασφάλεια του συστήματος·

               στ)

               εξασφαλίζουν ανά πάσα στιγμή την ακρίβεια των δεδομένων ταυτοποίησης των χρηστών, γνωστοποιώντας οποιαδήποτε αλλαγή·

               ζ)

               λαμβάνουν τις απαραίτητες προφυλάξεις όσον αφορά την προστασία των δεδομένων και του εμπορικού απορρήτου με βάση τους ενωσιακούς και τους εθνικούς κανόνες·

               η)

               ενημερώνουν την Επιτροπή για τυχόν αλλαγές που επηρεάζουν την ικανότητα των αρχών των κρατών μελών ή των χρηστών του SFC2014 να ασκούν τις αρμοδιότητες που αναφέρονται στην παράγραφο 1 ή την προσωπική τους ικανότητα να ασκούν τις αρμοδιότητες που αναφέρονται στα στοιχεία α) έως ζ).

         4.   Οι ανταλλαγές δεδομένων και οι συναλλαγές φέρουν υποχρεωτικά ηλεκτρονική υπογραφή κατά την έννοια της οδηγίας 1999/93/ΕΚ του Ευρωπαϊκού Κοινοβουλίου και του Συμβουλίου (5). Τα κράτη μέλη και η Επιτροπή αναγνωρίζουν τη νομική ισχύ και το παραδεκτό της ηλεκτρονικής υπογραφής που χρησιμοποιείται στο SFC2014 ως αποδεικτικό στοιχείο στις δικαστικές διαδικασίες.
   Οι πληροφορίες που αποτελούν αντικείμενο επεξεργασίας μέσω του SFC2014 σέβονται την προστασία της ιδιωτικής ζωής και των προσωπικών δεδομένων των ιδιωτών και την προστασία του εμπορικού απορρήτου των νομικών προσώπων σύμφωνα με την οδηγία 2002/58/ΕΚ του Ευρωπαϊκού Κοινοβουλίου και του Συμβουλίου (6), την οδηγία 2009/136/ΕΚ του Ευρωπαϊκού Κοινοβουλίου και του Συμβουλίου (7), την οδηγία 1995/46/ΕΚ και τον κανονισμό (ΕΚ) αριθ. 45/2001.
   Άρθρο 4
   Χαρακτηριστικά του SFC2014
   Για τη διασφάλιση αποτελεσματικής και αποδοτικής ανταλλαγής πληροφοριών, το SFC2014 έχει τα ακόλουθα χαρακτηριστικά:

               α)

               διαδραστικά έντυπα ή έντυπα προσυμπληρωμένα από το σύστημα με βάση δεδομένα που έχουν ήδη προηγουμένως καταγραφεί σ' αυτό·

               β)

               αυτόματους υπολογισμούς, όταν μειώνουν την προσπάθεια κωδικοποίησης που καταβάλλουν οι χρήστες·

               γ)

               αυτόματους ενσωματωμένους ελέγχους για να επαληθεύεται η εσωτερική συνοχή των διαβιβαζόμενων δεδομένων και η συνοχή των δεδομένων αυτών με τους ισχύοντες κανόνες·

               δ)

               προειδοποιητικά μηνύματα παραγόμενα από το σύστημα, που προειδοποιούν τους χρήστες του SFC2014 ότι ορισμένες ενέργειες μπορούν ή δεν μπορούν να επιτελεστούν·

               ε)

               επιγραμμική παρακολούθηση του σταδίου στο οποίο βρίσκεται η επεξεργασία της πληροφορίας που εισάγεται στο σύστημα·

               στ)

               διαθεσιμότητα δεδομένων ιστορικού για όλες τις πληροφορίες που εισάγονται για ένα επιχειρησιακό πρόγραμμα.

         Άρθρο 5
   Διαβίβαση δεδομένων μέσω του SFC2014
   1.   Το SFC2014 είναι προσβάσιμο από τα κράτη μέλη και από την Επιτροπή είτε άμεσα, μέσω διαδραστικής διεπαφής χρήστη (π.χ. διαδικτυακή εφαρμογή), είτε μέσω τεχνικής διεπαφής που χρησιμοποιεί προκαθορισμένα πρωτόκολλα (π.χ. διαδικτυακές υπηρεσίες) που επιτρέπουν τον αυτόματο συγχρονισμό και διαβίβαση δεδομένων μεταξύ συστημάτων πληροφοριών των κρατών μελών και SFC2014.
   2.   Η ημερομηνία ηλεκτρονικής διαβίβασης της πληροφορίας από το κράτος μέλος στην Επιτροπή και αντιστρόφως θεωρείται ως ημερομηνία υποβολής του εν λόγω εγγράφου.
   3.   Σε περίπτωση ανωτέρας βίας, δυσλειτουργίας του SFC2014 ή αδυναμίας σύνδεσης με το SFC2014 που υπερβαίνει τη μία εργάσιμη ημέρα κατά την τελευταία εβδομάδα πριν από την καθορισμένη προθεσμία για την υποβολή πληροφοριών ή κατά την περίοδο από 23 ως 31 Δεκεμβρίου ή τις πέντε εργάσιμες ημέρες σε άλλες περιόδους, η ανταλλαγή πληροφοριών μεταξύ των κρατών μελών και Επιτροπής μπορεί να πραγματοποιηθεί σε χαρτί με τη χρήση των υποδειγμάτων ή των μορφοτύπων που αναφέρονται στο άρθρο 2 παράγραφος 1 του παρόντος κανονισμού.
   Όταν παύει να υπάρχει η δυσλειτουργία του συστήματος ηλεκτρονικής ανταλλαγής και όταν αποκαθίσταται η σύνδεση με το SFC2014 ή αίρεται η αιτία ανωτέρας βίας, το ενδιαφερόμενο μέρος εισάγει αμέσως και στο SFC2014 τις πληροφορίες που έχει ήδη στείλει σε χαρτί.
   4.   Στις περιπτώσεις που αναφέρονται στην παράγραφο 3, η ημερομηνία που φέρει η σφραγίδα του ταχυδρομείου θεωρείται ως ημερομηνία υποβολής του εν λόγω εγγράφου.
   Άρθρο 6
   Ασφάλεια των δεδομένων που διαβιβάζονται μέσω του SFC2014
   1.   Η Επιτροπή καθιερώνει πολιτική ασφάλειας στον τομέα της τεχνολογίας της πληροφορίας («πολιτική ασφάλειας ΤΠ του SFC») για το SFC2014, η οποία θα εφαρμόζεται στο προσωπικό που χρησιμοποιεί το SFC2014, σύμφωνα με τους οικείους ενωσιακούς κανόνες και ιδίως σύμφωνα με την απόφαση Ε(2006) 3602 της Επιτροπής (8) και με τους κανόνες εφαρμογής της. Η Επιτροπή ορίζει πρόσωπο ή πρόσωπα αρμόδια για τον σχεδιασμό, τη διατήρηση και την εξασφάλιση της ορθής εφαρμογής της πολιτικής ασφάλειας στο SFC2014.
   2.   Τα κράτη μέλη και τα ευρωπαϊκά θεσμικά όργανα, εκτός της Επιτροπής, που έχουν λάβει δικαιώματα πρόσβασης στο SFC2014, τηρούν τους όρους που δημοσιεύονται στην πύλη SFC2014 και τα μέτρα που εφαρμόζονται από την Επιτροπή στο SFC2014 για την ασφαλή διαβίβαση δεδομένων, ιδίως σε σχέση με τη χρήση της τεχνικής διεπαφής που αναφέρεται στο άρθρο 5 παράγραφος 1 του παρόντος κανονισμού.
   3.   Τα κράτη μέλη και η Επιτροπή εφαρμόζουν και εξασφαλίζουν την αποτελεσματικότητα των μέτρων ασφάλειας που εκδίδονται για την προστασία των δεδομένων που αποθήκευσαν και διαβίβασαν μέσω του SFC2014.
   4.   Τα κράτη μέλη υιοθετούν μια εθνική, περιφερειακή ή τοπική πολιτική ασφάλειας των πληροφοριών που καλύπτει την πρόσβαση στο SFC2014 και την αυτόματη εισαγωγή δεδομένων σ' αυτό, ώστε να τηρείται ένα ελάχιστο σύνολο απαιτήσεων ασφάλειας. Αυτή η εθνική, περιφερειακή ή τοπική πολιτική ασφάλειας ΤΠ μπορεί να αφορά και άλλα έγγραφα ασφάλειας. Κάθε κράτος μέλος μεριμνά ώστε οι εν λόγω πολιτικές ασφάλειας ΤΠ να ισχύουν για όλες τις αρχές που χρησιμοποιούν το SFC2014.
   5.   Αυτή η εθνική, περιφερειακή ή τοπική πολιτική ασφάλειας ΤΠ περιλαμβάνει:

               α)

               τις πτυχές ασφάλειας ΤΠ της εργασίας που επιτελούν το πρόσωπο ή τα πρόσωπα που είναι αρμόδια για τη διαχείριση των δικαιωμάτων πρόσβασης που αναφέρονται στο άρθρο 3 παράγραφος 3 του παρόντος κανονισμού, όταν πρόκειται για εφαρμογή άμεσης χρήσης·

               β)

               όταν πρόκειται για εθνικά, περιφερειακά ή τοπικά συστήματα πληροφορικής συνδεδεμένα με το SFC2014 μέσω τεχνικής διεπαφής που αναφέρεται στο άρθρο 5 παράγραφος 1 του παρόντος κανονισμού, τα μέτρα ασφάλειας χάρη στα οποία ευθυγραμμίζονται τα προαναφερόμενα συστήματα με τις απαιτήσεις ασφάλειας του SFC2014.

         Για τους σκοπούς του στοιχείου β) του πρώτου εδαφίου, καλύπτονται οι ακόλουθες πτυχές της πολιτικής ασφάλειας ΤΟ, κατά περίπτωση:

               α)

               υλική ασφάλεια·

               β)

               μέσα αποθήκευσης δεδομένων και έλεγχος πρόσβασης·

               γ)

               έλεγχος της καταχώρισης σε αρχείο·

               δ)

               έλεγχος πρόσβασης και κωδικού αναγνώρισης·

               ε)

               παρακολούθηση·

               στ)

               διασύνδεση με το SFC2014·

               ζ)

               υποδομή επικοινωνιών·

               η)

               διαχείριση ανθρώπινων πόρων πριν από την έναρξη απασχόλησης, στη διάρκεια της απασχόλησης και μετά τον τερματισμό της απασχόλησης·

               θ)

               διαχείριση περιστατικών.

         6.   Αυτή η εθνική, περιφερειακή ή τοπική πολιτική ασφάλειας ΤΠ για το SFC2014 βασίζεται σε εκτίμηση επικινδυνότητας και τα μέτρα που περιγράφονται σ' αυτή την πολιτική ασφάλειας είναι ανάλογα των κινδύνων που εντοπίζονται.
   7.   Τα έγγραφα που παρουσιάζουν την εθνική, περιφερειακή ή τοπική πολιτική ασφάλειας ΤΠ τίθενται στη διάθεση της Επιτροπής έπειτα από αίτημά της.
   8.   Τα κράτη μέλη ορίζουν, σε εθνικό επίπεδο, ένα ή περισσότερα πρόσωπα ως αρμόδια για τη συντήρηση και την εξασφάλιση της εφαρμογής της εθνικής, περιφερειακής ή τοπικής πολιτικής ασφάλειας ΤΠ. Το εν λόγω πρόσωπο ή τα εν λόγω πρόσωπα ενεργούν ως σημεία επαφής με το πρόσωπο ή τα πρόσωπα που ορίζει η Επιτροπή και αναφέρονται στο άρθρο 6 παράγραφος 1 του παρόντος κανονισμού.
   9.   Τόσο η πολιτική ασφάλειας ΤΠ για το SFC2014 όσο και η σχετική εθνική, περιφερειακή ή τοπική πολιτική ασφάλειας ΤΠ επικαιροποιούνται όταν σημειώνονται τεχνολογικές αλλαγές, όταν εντοπίζονται νέες απειλές ή όταν συμβαίνουν άλλες σχετικές εξελίξεις. Επανεξετάζονται οπωσδήποτε κάθε χρόνο, ώστε να εξασφαλίζεται ότι εξακολουθούν να αντεπεξέρχονται στις απαιτήσεις.
   ΚΕΦΑΛΑΙΟ II

      ΤΕΛΙΚΗ ΔΙΑΤΑΞΗ

   Άρθρο 7
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
      Βρυξέλλες, 5 Μαΐου 2014.

            Για την Επιτροπή

            Ο Πρόεδρος

         José Manuel BARROSO

      (1)  Κανονισμός (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για το Ταμείο Ευρωπαϊκής Βοήθειας προς τους Απόρους (ΕΕ L 72 της 12.3.2014, σ. 1).

      (2)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

      (3)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (4)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (5)  Οδηγία 1999/93/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με το κοινοτικό πλαίσιο για ηλεκτρονικές υπογραφές (ΕΕ L 13 της 19.1.2000, σ. 12).

      (6)  Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες) (ΕΕ L 201 της 31.7.2002, σ. 37).

      (7)  Οδηγία 2009/136/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για τροποποίηση της οδηγίας 2002/22/ΕΚ για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών, της οδηγίας 2002/58/ΕΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (ΕΚ) αριθ. 2006/2004 για τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών (ΕΕ L 337 της 18.12.2009, σ. 11).

      (8)  Απόφαση Ε(2006) 3602 της Επιτροπής, της 16ης Αυγούστου 2006, για την ασφάλεια των συστημάτων πληροφορικής που χρησιμοποιεί η Ευρωπαϊκή Επιτροπή.


title: Εκτελεστικός κανονισμός (ΕΕ) αριθ. 490/2014 της Επιτροπής, της 12ης Μαΐου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               13.5.2014

               EL

               Επίσημη Εφημερίδα της Ευρωπαϊκής Ένωσης

               L 138/84

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 490/2014 ΤΗΣ ΕΠΙΤΡΟΠΉΣ
   της 12ης Μαΐου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Μαΐου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  48,3

                  MK

                  88,4

                  TN

                  49,2

                  TR

                  65,0

                  ZZ

                  62,7

                  0707 00 05

                  MK

                  59,9

                  TR

                  124,2

                  ZZ

                  92,1

                  0709 93 10

                  TR

                  108,9

                  ZZ

                  108,9

                  0805 10 20

                  EG

                  44,3

                  IL

                  74,6

                  MA

                  45,2

                  TN

                  68,6

                  TR

                  51,4

                  ZZ

                  56,8

                  0805 50 10

                  TR

                  96,6

                  ZZ

                  96,6

                  0808 10 80

                  AR

                  131,2

                  BR

                  101,5

                  CL

                  101,7

                  CN

                  98,4

                  MK

                  27,7

                  NZ

                  140,1

                  US

                  191,6

                  ZA

                  101,4

                  ZZ

                  111,7

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».